भारतीय कप्तान विराट कोहली, अजिंक्य रहाणे और रविचंद्रन अश्विन ने दक्षिण अफ्रीका के खिलाफ मिली जीत चेन्नई के बाढ़ पीड़ितों को समर्पित की और भारतीय सेना के राहत व बचाव कार्यों की तारीफ की। कप्तान कोहली ने मैच के बाद कहा, ‘मैं इस जीत को चेन्नई बाढ़ पीड़ितों को समर्पित करना चाहता हूं। मुझे लगता है कि यह कुछ दुर्भाग्यशाली हफ्ते रहे और उन सभी लोगों के प्रति मेरी संवेदना है जिन्होंने अपने परिवार के सदस्यों को गंवाया’।